JUMAL KÕNELEB
Tere tulemast jälle meie seltsi! Täna jätkame taas
imelisest ilmutusest, et Jumala Sõna on seeme.
Jumala Sõna on seeme.
Nagu mu käes olev avokaadoseeme
sisaldab potentsiaali avokaadopuu kasvuks,
võib ka Jumala Sõna
anda kolmekümne-, kuuekümne- ja sajakordset saaki
sinu ja minu eludes.
Mõtle, Piibel polegi lihtsalt raamat.
See on seemnekotike täis imelisi seemneid.
Kui need külvata heasse pinnasesse, kannavad need imelist vilja.
Piibel räägib kaotatud paradiisist.
Sinu elu võib näida kõige muu kui paradiisina.
Aga külvates Jumala Sõna oma vaimu ja südamesse,
võib see paradiis tulla sinugi ellu.
Miks on see nii oluline ilmutus ja miks on seda oluline mõista?
Me tahame sageli oma ellu väliseid muutusi ja kiirelt. - Me ju vajame neid.
Vajame. Nii väga tahaks, et väliselt oleks kõik täiuslik.
Aga Jumalariik on seespidi meie sees. Kui Jumalariik saab kasvada
ja õide puhkeda, siis muutuvad olukorrad seestpoolt.
Siis võid nagu Paulus vangikongiski
Jumalat ülistada ja näha Tema suuri imesid.
Kuidas see oli võimalik? Jumala Sõna oli mõjutanud Paulust,
Jumala Sõna mõjutas neid Jumalamehi ja -naisi nii,
et neis oli suur jõud.
Selle tõi esile Jumala Sõna. Seda suudab see ka sinu elus.
Mõtle - Jeesus ütleb nii,
et kui te ei mõista seda tähendamissõna külvajast,
siis te ei mõista ka teisi.
Teisalt aga, kui me seda mõistame,
siis saame aru ka teistest. See on eriti oluline tähendamissõna,
mida mõistes meie elu muutub.
Siis me teame, mida võime hakata tegema oma elus,
et Jumalariik ja imed, tervis ja jõud, armastus ja rahu
võiks voolata minu elus. Mida mina võin selleks tegema hakata?
Jumala poolt ei ole takistusi.
Tema tahab seda meile kõigile, aga kuskil on olemas mingid takistused,
mille tõttu seda ei ole meie elus näha.
Selles tähendamissõnas seletab Jeesus, et meie elus on eriolukordi,
millal Sõna, mille Ta saadab, ei kannagi vilja.
Selle tähendamissõna mõte pole panna meid end halvasti tundma
ja end halvaks maapinnaks pidama.
"Olen kaljupealne, kus on umbrohtu ja ma ei kanna vilja!" Ei!
Tead ju, et kui sul on väike, kasvõi väike maalapp suvekodus
või rõdukast, siis ka väikesest hoolitsusest piisab,
et pinnas paremaks muutuks.
Ei pea isegi palju pingutama, et see maapind muutuks paremaks.
Me saame pinnast parendada.
Kui teame, mida peame tegema.
Selles tähendamissõnas on olemas info selle kohta,
mida teha, et maapinda oma elus paremaks muuta.
Ei pea vaatama halba pinnast.
Kui me selle üle kodus enne vestlesime, siis ütlesid,
et me oleme ju soomlased. Kui maa on kehv, teame, mida teha!
Soo, kõblas ja Jussi! - Meil on kangust! - Mis muud kui tööle!
Tuleb miskit teha.
Viimati rääkisime kahest esimesest maapinnast, millest Jeesus räägib.
Kõigepealt kukkusid seemned kõvale maale.
Ei läinud mulda, vaid oleksid nagu pandud siia klaaslauale.
Sellega Jeesus ütleb, et kui me ei mõista Jumala Sõna,
siis see ei kanna meis vilja.
Samamoodi ka seeme ei kanna, kui see ei lähe mulla sisse.
Just - kui see ei lähe mulla sisse.
Nii et peame ikka seda mõistma ka, mida räägitakse,
et see võiks tõesti vilja kanda.
Teised seemned kukkusid kivisele pinnale.
Nii nagu ma panen selle siia. Püsi seal!
Need ei juurdunud. Ka see seeme ei juurduks siin,
kui see lihtsalt siia mulla pinnale jääb.
Jeesus peab silmas neid, kes vaimustuvad kergelt.
Ehk oled sinagi innustunud kuuldes Jumala lubadustest,
aga kui need kohe ei täitu, siis arvad, et sellest ei tule midagi.
Või kui keegi nöögib sind Jumala Sõna uskumise pärast,
siis sa loobud sellest. Ja see ei kanna su elus vilja.
Kolmas maapind. Kas võtad selle?
Kolmas külvati ohakate sekka.
Umbrohu hulka. See külvati sinna, kus kasvab umbrohtu.
"Need on sellised, kes küll kuulevad sõna,
ent selle ajastu muretsemised, rikkuse petlik ahvatlus ja muud himud
haaravad neid ja lämmatavad sõna ära ning see jääb viljatuks."
Kui meie maapinnal on palju umbrohtu, siis hea seeme ei kasva.
Sel ei ole ruumi kasvada.
Kui meil on rõdukast või aiamaa
ja ma ei tee sellega midagi ning lasen sel lihtsalt olla
ega jaksa selle eest hoolitseda,
siis sajaprotsendilise kindlusega hakkab seal kasvama umbrohi.
Selle heaks ei pea tegema üldse midagi.
Umbrohu kasvamiseks pole vaja midagi teha.
Kui laman diivanil ja vaatan telekat ega ava Piiblit,
ei viitsi käia koguduses, siis umbrohi - kõik maailma mured
ja muud maailma halvad seemned
hakkavad automaatselt mu elus kasvama.
See hakkab iseenesest mu kõnest kibedusena ja vihana välja paistma.
Mitte midagi tegemata. - Seda on oluline teada!
Kui me midagi ei tee, siis umbrohi kasvab iseenesest.
Seda on väga tähtis mõista.
Kui istume ja ootame, et Jumal haaraks ohjad me elus,
aga ise täidame südant igasugu prahiga, siis on süda ka prahti täis.
See tuleb iseenesest ja selle heaks ei pea palju vaeva nägema.
Teisisõnu see ilmutus ise ütleb, et me peame midagi tegema!
Ja hea uudis on see, et isegi kui mu rõdukast on umbrohtu täis
ja sellest on saanud kõva maapind, sest ma pole ta eest üldse hoolitsenud,
siis ma võin hakata selle eest hoolitsema!
Ma võin rohida, kobestada ja väetada. Võin lugeda vitamiine täis kirjakohti
ja väetada mineraalidega oma maapinda.
Võin kasta Püha Vaimuga ja nautida Jumala Sõna, käia toredates kogudustes
See maapind saab heaks. Ma suudan seda teha!
Selle suhtes saab midagi ette võtta ja kõik Joy mainitud asjad
- koguduses käimine, jutluste kuulamine, palvetamine, ülistamine
pole asjad, mida on kohustuslik teha. Võime ka diivanil vedeleda.
Need pole asjad, mida Jumal käsib teha, et sinust parem kristlane saaks.
Ei. Need on asjad, mida meil tasub teha,
et me tunneksime end hästi ja Jumala riik võiks meie elus edeneda.
Kui Jumala lubadused saavad sinu elus tõeks, siis luban,
et sa ei pöördu enam iial sinna diivanile kartuli kombel kössitama.
Kui me saame maitse suhu Jumala headusest,
siis ei taha me enam sellest loobuda.
Mõtle, Jeesus ütleb, et umbrohud meie elus on mured.
Muretsemised ja rikkuse petlik ahvatlus, mure elatise pärast,
kuidas tulen toime ja kuidas läheb? Need on mured, mitte toredad asjad.
Aga imelisi Jumala Sõna lubadusi külvama hakates,
armastuse, rahu, väe ja tervise sõnu korduvalt külvates,
hakkavad need mõjuma ja õpetussõna saab tõeks:
"Jumala Sõna on terviseks kogu ta ihule." Need sõnad hakkavad automaatselt,
iseenesest mõjutama mu elu ja tervist. Mida rohkem ma seda söön,
söön seda Sõna ja külvan seda, nii et see läheb kenasti mulda,
hoolitsen selle eest, siis hakkab kasvama
imeline avokaadopuu, tervise-puu.
Elu muutub.
Kui nüüd haigus püüab tulla, siis hakkame külvama tervenemissõna
ja tervis taastub rutem, kui varem.
See on lihtsam. Elame aina tervemana ja tervemana.
Uskumatu, aga tõsi, et me võime elada jumalikus tervises.
Võimas.
Su süda on umbes su rusika suurune.
Piiblis on südame all mõeldud aga meie vaimu,
mitte füüsilist lihaste kimpu.
Piiblist vaadates saab selgeks,
et Jumala sõnul tuleks armastada esmalt Teda.
Kui süda on aga kõike muud täis,
nagu Johannes ütleb oma esimeses kirjas:
"Ärge armastage maailma, ega seda, mis on maailmas!"
Muidu pole meis Jumala armastust.
See ei tähenda, et Jumal ei armasta meid.
Aga meie südamesse ei mahu kõike. Kui seal on kõike muud,
siis Jumala armastus ei pääse seal kasvama.
Kui märkad ise, et sul on selline olukord
et tahad istutada mingeid seemneid,
aga sul pole tühja lillepotti ja selles on juba
mingid muud imelikud taimed ees, siis võid püüda seemet
küll pressida sinna potti ja ära mahutada ning jõuga sinna panna,
kus teised lilled rõõmsalt kasvavad ja sellest külvamisest ei saa asja.
Kui märkad, et su süda on täis kõike võimalikku,
siis hakka Sõna lugema, mine kogudusse ja luban,
et märkad nii mõndagi umbrohtu endas, mille pead eemaldama.
Sa ei pea kõike ette teadma, mis sul seal südames on
ja eemaldamist vajab. Aga kohe, kui haarad Jumala Sõna
ja hakkad palvetama ning koguduses käima, paljastub üks ja teine asi.
See tuleb sulle kasuks. Siis vahetame lillepotti ja paneme selle,
nagu Joy on siin teinud, heasse mulda
ning korraga see kasvab ja kannabki vilja.
Lase Jumal teeb selle hea töö su elus.
Alusta juba täna! Aamen.
Jk.5:7 ütleb Jaakobus nii armsasti: "Olge nüüd pika meelega, vennad
(ja õed) Issanda tulemiseni!" Kas ma pean nii kaua kannatama?
"Vaata, põllumees ootab kallist põlluvilja pika meelega,
kuni ta saab varase ja hilise vihma."
Siis alles hakkab see vilja kandma.
Jõuamegi viimase maapinna juurde. Kas jõuame? Viimaks ometi.
Või on sul veel mõni kommentaar? Ei.
See tähendamissõna külvajast on nii innustav. See pole maharõhuv,
sest selle lõpp on nii innustav. Heas maapinnas toodab Jumala Sõna
kolmekümne-, kuuekümne -ja sajakordse saagi.
Sõnad tervenemisest võivad toota sinu elus imelist jumalikku tervist
ning võid saada usku nii, et sinu kaudu isegi teised tervenevad.
Sõnad Jumala ülikülluslikust hoolitsusest võivad panna sind
elama täisti muretult, kuigi su kontol on null eurot.
Sa tead siis, et Jumal hoolitseb sinu eest,
olgu olukord milline tahes. Sa võid julgustada teisi.
Igal kirjakohal on potentsiaal
toota kolmekümne-, kuuekümne -ja sajakordset saaki meie elus.
Iga Jumala lubadus on võimeline tegema seda, mida see lubab.
See seeme toodab vilja oma liigi järele.
See on imeline seemnekotike.
Kui külvata heasse maapinda, siis see hakkab tõesti
meis head vilja kandma. Selle seemne liigiomast vilja.
Me alavääristame sageli neid kolmekümmet ja kuutkümmet mõeldes,
et ainult see sajakordne saak on hea.
Mõtle aga, kui samal ajal aasta pärast
on su elus kolmkümmend korda rohkem rahu ja armastust,
siis see on ju võimas!
Juba see vähim, mida Jeesus siin ütleb, on igati võimas ja suur asi!
Jess! Kolmekümnekordne saak! See on juba vägev värk!
Kui mõtled, et äkki on siin mingi võlutrikk? Võtan Jumala Sõna,
pigistan selle sisse ja pauhti! Ei ole. Selles pole küsimus.
Jumala Sõna on elav ja vägev. Aga kuidas sellest Sõnast võib sündida
imesid ja elu minu elus? See tuleb lihtsalt sellest,
et Sõna lugedes sa kõigepealt mõistad seda. Nr.1 on arusaamine.
Kui mõistad seda, mida see sinu elus tähendab ja see läheb su südamesse,
siis nr.2: Sõna toodab usku. Sõna ütleb, et usk tuleb kuuldust
ja kuuldu Kristuse Sõna kaudu.
Kui mõistad Sõna, see läheb südamesse ja toodab usku.
Kolmandaks: kui mõistad Sõna
ja usud seda kogu südamest teades, et see käib sinu kohta,
siis saab Jumal mõjutada seda valdkonda sinu elus.
Nii lihtne see on.
Sel moel see seeme kannab vilja. Sa mõistad seda, usud, haarad
ja hoiad sellest kinni, siis Jumal saab mõjutada su elu
just selles valdkonnas.
Usk pole õieti muud kui see, et mõistes midagi uut Jumala Sõnast
sünnibki usk. See ongi usk. Arusaamine ja mõistmine ongi usk.
Ja see on tõsi, et Jumala riigis toimub kõik usu kaudu.
See on nii.
Küsimus pole milleski uues, see on Jumala riigi põhimõte.
Ta tahab, et iga seeme, iga Tema Sõna võiks kanda suurt saaki,
aga see, et see nii läheks, nõuab meilt usku. Et me usuks sellesse.
Sellepärast on Piibel täis neid lubadusi ja lugusid Jumala meestest ja naistest,
kes on haaranud kinni Jumala Sõnast ja raskuste kaudu pikkade ootamiste läbi
saanud siiski näha nende täitumist.
See paistab imeliselt kirjas Heebrealastele. Kas loen selle?
Enne kui selle juurde lähen, tahan rõhutada,
et usule tulles sa said usklikuks ja päästetud usu kaudu.
Efeslastele 2:8 öeldakse:
"Sest teie olete armu läbi päästetud usu kaudu -
ja see ei ole teist enestest, vaid see on and Jumalalt."
Usu kaudu said päästetud. Usu kaudu said õigeks, nagu ütleb Rooma 3:22
Usu kaudu võime aga võtta vastu ka kõik muu meie elus.
Kõik hea Jumalalt - tervenemine, ülikülluslik elu, rõõm, vabadus, rahu -
kõike võib vastu võtta usu kaudu, kui sa vaid usud sellesse,
siis see hakkab sinu elus vilja kandma.
Mõelge, mida ütleb Heebrea kiri usukangelaste kohta.
Igaüks meist võib ju olla usukangelane.
Heebrea 11:3 ütleb: "Usus me mõistame,
et maailmad on valmistatud Jumala sõna läbi,...
Usus tõi Aabel Jumalale parema ohvri kui Kain...
Usus võeti ära Eenok". Usu läbi ehitas Noa laeva,
Usus oli Aabraham kuulekas, usus õnnistas Iisak Eesavit jne. jne.
"Usus keeldus Mooses, kui ta oli saanud suureks,
laskmast end nimetada vaarao tütre pojaks." jne.
Usu kaudu said need inimesed selle, mida neile oli tõotatud.
Tahan sind julgustada uskuma Jumala Sõna ja hoidma sellest kinni,
paistku asjad, kuis tahes või tundugu, kuis tahes.
Siis see seeme ajab juured tasapisi alla ja peale juurdumist su südames
sa usudki, vaatamata sellele, kuidas paistab või tundub.
Siis see kasvab tasapisi esmalt väiksesks taimeks,
siis võib sellest saada lausa puu, mis kannab vilja paljude jaoks.
See on elu, mida Jumal tahab meile anda.
Meie olukorrad ei muutu tingimata kohe,
aga see on võimalus hakata külvama Sõna meie südamesse
ja tasapisi olukorrad muutuvad.
Me saame tugevateks. Aamen.
Võiksin lõpetuseks rääkida ühe näite. - Räägi muidugi!
See käib meie tütre kohta. Ida on nüüd 15 aastane
ja on käinud koos meiega kõik need aastad usuteed.
Tema on selle tervenemisasja ära õppinud.
Kui teda püüab mingi viirus rünnata, siis teeb ta samamoodi nagu meie.
Jumal saab teda tervendada ja on tervendanud Idat imeliselt
mitmest tõvest mitu korda.
Kord ma küsisin Idalt: "Kas see on sinu meelest raske?
Kas sa tunned, et see on lihtsalt sõnade korrutamine
ja midagi keerulist sulle?
Mida sa arvad sellest tervenemise meiepoolsest usutöö osast,
kui haigus ründab?"
Ida mõtles ja kuna ta on viieteistkümnene,
siis ta ei püüa eriti meie meele järgi olla.
Ta ütles: "Ei, ema. Ma pole sellest kunagi niimoodi mõelnud.
Ma olen lihtsalt vaadanud, mida sina teed
ja kui haigus on mind rünnanud, olen teinud samamoodi.
Hakkasin lihtsalt rääkima,
et Tema vermete läbi olen terveks saanud.
Ja see käib alati nii, et alguses mu pea ei usu seda üldse
ja see ei aita üldse, aga ma lihtsalt jätkan ja jätkan ja jätkan
ja tasapisi mu pea hakkab uskuma seda ja siis hakkab juba pisut parem.
Kui ma veel jätkan, siis lõpuks usub ka mu ihu
ning siis ma saan terveks." Minu meelest oli see hästi öeldud.
Kui Sõna läheb meisse, siis algul pea usub,
aga see ei too veel tervist.
Aga kui juba keha usub, siis tuleb ka tervis nähtavale.
Nii kannab Sõna vilja. Seda vilja, mida Jumal tahab meile anda.
Jumal on see, kes annab tervise,
aga meie avame ja võtame vastu selle Tema kingituse.
Jumala Sõna on seeme. Su süda on maapind.
Sa ise otsustad, mida sa sinna külvad.
Kas häid seemneid - Jumala Sõna või midagi muud.
Tahame sind julgustada külvama Jumala Sõna, kuulama Jumala Sõna
ja külvama seda oma südamesse.
Kui seal ongi umbrohtu, siis sa näed seda ja saad need välja visata.
Kui oled tundlik ja pead kinni Jumala Sõnast,
siis see kannab su elus mitmekordselt vilja.
See saab õnnistuseks ka teistele. Nüüd palvetame.
Tänu Issand, et Sinu Sõna on elav ja vägev muutma meie elu.
Palvetame Joy'ga, et iga vaataja võiks haarata Jumala Sõnast
päris uuel moel.
Nagu see oleks seemnekotike, kuigi on elav ja püha Jumala Sõna.
See on ka kotitäis seemneid.
Palun, et igaüks võiks leida neid kirjakohti, mida ta vajab,
et elu võiks muutuda selliseks, milliseks Sina oled selle kavandanud.
Õnnistatud ja heaks eluks. Kinnita igat vaatajat!
Õnnista igat vaatajat, Jeesuse nimel.
Tootku Su Sõna mitmekordselt vilja! Aamen.
Kui soovid toetada seda teletööd, saad teha seda väga lihtsalt.
Helistades annetustelefonil 900 1777 annetad 7 eurot TV7 töö toetuseks.
Võid ka annetada ekraanile ilmuvaile kontonumbritele.
Täname iga annetuse eest ja soovime sulle rohket Jumala õnnistust!
Aamen.
Annetustelefon 900 1777 (7 euri) Swedbank 221048388411 SEB 10220109461019 Saaja: Taevas TV7
Tõlge: Meeli Martin